ai4bharat/Pralekha huggingface dataset:
صدر جمہوریہ کا سکریٹریٹ
بھارت کی صدر نے پردھان منتری ٹی بی مکت بھارت ابھیان کا آغاز کیا
بھارت کی صدر محترمہ دروپدی مرمو نے آج  کو ورچوئل طریقے سے پردھان منتری ٹی بی مکت بھارت ابھیان کا آغاز کیا۔
اس موقع پر خطاب کرتے ہوئے صدر جمہوریہ نے کہا کہ تمام شہریوں کا فرض ہے کہ وہ ’پردھان منتری ٹی بی مکت بھارت ابھیان‘ کو اعلیٰ ترجیح دیں اور اس مہم کو ایک عوامی تحریک بنائیں۔ اس کی وجہ یہ ہے کہ ہمارے ملک میں دیگر تمام متعدی بیماریوں میں سب سے زیادہ اموات ٹی بی کی وجہ سے ہوتی ہیں۔ انھوں نے کہا کہ بھارت میں دنیا کی کل آبادی کا 20 فیصد سے کچھ کم ہے، لیکن دنیا کے کل ٹی بی کے مریضوں کا 25 فیصد سے زیادہ ہے۔ یہ تشویشناک بات ہے۔ انہوں نے یہ بھی کہاکہ ٹی بی سے متاثرہ زیادہ تر لوگ معاشرے کے غریب طبقے سے تعلق رکھتے ہیں۔
صدر جمہوریہ ہند نے کہا کہ ’نیو انڈیا‘ کی سوچ اور طریقہ کار بھارت کو دنیا کا صف اوّل کا ملک بنانا ہے۔ بھارت نے کووڈ-19 کی وبا سے نمٹنے میں دنیا کے سامنے ایک مثال قائم کی ہے۔ اعتماد کے ساتھ آگے بڑھنے کی ’نیو انڈیا‘ کی پالیسی ٹی بی کے خاتمے کے میدان میں بھی نظر آتی ہے۔ اقوام متحدہ کے پائیدار ترقیاتی اہداف کے مطابق، تمام ممالک نے سال 2030 تک ٹی بی کے خاتمے کا ہدف مقرر کیا ہے، لیکن حکومت ہند نے سال 2025 تک ہی ٹی بی کے خاتمے کا ہدف مقرر کیا ہے اور اس عزم کی تکمیل کے لیے ہر سطح پر کوششیں کی جا رہی ہیں۔
صدر جمہوریہ نے کہا کہ اس مہم کو عوامی تحریک بنانے کے لیے لوگوں میں ٹی بی کے بارے میں بیداری پیدا کرنا ہوگی۔ انہیں بتانا ہوگا کہ اس بیماری سے بچاؤ ممکن ہے۔ اس کا علاج موثر اور قابل رسائی ہے اور حکومت اس بیماری کی روک تھام اور علاج کے لیے مفت سہولت فراہم کرتی ہے۔ انہوں نے کہا کہ کچھ مریضوں یا کمیونٹیز میں اس بیماری کے تعلق سے احساس کمتری کا احساس پایا جاتا ہے اور وہ اس بیماری کو بدنما داغ کے طور پر دیکھتے ہیں۔ اس وہم کو بھی ختم کرنا ہوگا۔ سب کو معلوم ہونا چاہیے کہ ٹی بی کے جراثیم اکثر ہر کسی کے جسم میں موجود ہوتے ہیں۔ جب کسی وجہ سے انسان کی قوت مدافعت کم ہو جاتی ہے تو یہ بیماری انسان میں ظاہر ہوتی ہے۔ علاج سے یقینی طور پر اس بیماری سے نجات مل سکتی ہے۔ یہ تمام چیزیں عوام تک پہنچنی چاہئیں۔ تب ٹی بی سے متاثرہ افراد علاج کی سہولیات سے فائدہ اٹھانے کے اہل ہوسکیں گے۔
پردھان منتری ٹی بی مکت بھارت ابھیان کا تصور تمام کمیونٹی حصص داروں کو اکٹھا کرنے کے لیے بنایا گیا ہے، تاکہ ٹی بی کے علاج پر کام کرنے والوں کی مدد کی جا سکے اور ٹی بی کے خاتمے کی طرف ملک کی پیش رفت میں تیزی لائی جا سکے۔
ورچوئل تقریب میں صحت اور کنبہ بہبود کے مرکزی وزیر ڈاکٹر منسکھ مانڈویا، صحت اور کنبہ بہبود کے وزیر مملکت ڈاکٹر بھارتی پروین پوار، ریاستوں اور مرکز کے زیر انتظام علاقوں کے گورنروں اور لیفٹیننٹ گورنروں، ریاستی و ضلعی صحت انتظامیہ کے نمائندوں اور دیگر حصص داروں نے شرکت کی۔
صدر کی ہندی تقریر دیکھنے کے لئے یہاں کلک کریں
وزارت خزانہ
مالی سال 22-2021 میں راست ٹیکسوں کی خالص وصولی میں 100 فیصد کا اضافہ ہوا ہے
مالی ساسل 22-2021 میں ایڈوانس ٹیکس وصولی 28780 کروڑ روپئے کی ہوئی ہے جو تقریباً 146 فیصد کے قابل ذکر اضافے کو ظاہر کرتی ہے
کووڈ -19 وبا کی وجہ سے معیشت میں خلل پڑنے کے باوجود مالی سال 22-2021 میں راست ٹیکسوں کا خالص وصولی کافی تیز رفتار سے بڑھی ہے
مالی سال 22-2021 میں 30731 کروڑ روپئے کے ری فنڈ جاری کئے گئے ہیں
نئی دہلی، 16 جون 2021 :
مالی سال 22-2021 میں 15 جون 2021 تک راست ٹیکسوں کی وصولی کے اعدادوشمار سے یہ پتہ چلتا ہے کہ خالص وصولی 185871 کروڑ روپئے کی ہوئی ہے جو پچھلے سال کی اسی مدت میں ہوئی 92762 کروڑ روپئے کے راست ٹیکس وصولی کے مقابلے میں 100.4 فیصد کے قابل ذکر اضافے کا ظاہر کرتی ہے۔ راست ٹیکسوں کے خالص وصولی میں 74356 کروڑ روپئے  کا کارپوریشن ٹیکس  اور 111043 کروڑ روپئے  کا سیکورٹی لین ۔دین ٹیکس  سمیت انفرادی انکم ٹیکس  شامل ہیں۔
مالی سال 22-2021 میں راست ٹیکسوں کی مجموعی وصولی  216602 کروڑ روپئے کی ہوئی ہے، جو پچھلے سال کی ا سی مدت میں 137825 کروڑ روپئے تھی۔ اس میں 96923 کروڑ روپئے کا کارپوریشن ٹیکس  اور 119197 کروڑ روپئے کا سیکورٹی لین دین ٹیکس  سمیت انفرادی آمدنی ٹیکس  شامل ہیں۔ چھوٹی مد-وار ٹیکس وصولی میں 28780 کروڑ روپئے کا ایڈوانس ٹیکس ، 156824 کروڑ روپئے کا ٹی ڈی ایس 15343 کروڑ روپئے کا سیلف اسسمنٹ ٹیکس ، 14079 کروڑ روپئے کا ریگولر اسسنٹ ٹیکس ، 1086 کروڑ روپئے کا ڈیویڈنڈ ڈسٹری بیوشن ٹیکس اور 491 کروڑ روپئے کا دیگر چھوٹی مدوں کے تحت ٹیکس شامل ہیں۔
نئے مالی سال کے انتہائی چیلجنگ ابتدائی مہینوں کے باوجود مالی سال 22-2021 کی پہلی سہ ماہی میں ایڈوانس ٹیکس وصولی 28780 کروڑ روپئے کی ہوئی ہےجو اس سے عین پچھلے مالی سال کی اسی مدت میں ہوئی 11714 کروڑ روپئے کی ایڈوانس ٹیکس وصولی کے مقابلے میں تقریباً 146 فیصد کے اضافے کو ظاہر کرتی ہے۔ اس میں 18358 کروڑ روپئے کا کارپوریشن ٹیکس  اور 10422 کروڑ روپئے کا انفرادی انکم ٹیکس  شامل ہیں۔ بینکو ں سے مزید معلومات حاصل ہونے کے بعد اس رقم میں اضافہ کا امکان ہے۔
مالی سال 22-2021 میں 30731 کروڑ روپئے کی رقم کے ری فنڈ بھی جاری کیئے ہیں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 128.76کروڑٹیکے لگائے جاچکے ہیں ۔
ہندوستان میں سردست زیر علاج مریضوں کی تعداد 95,014 ہے۔ جو کہ 554 دنوں میں سب سے کم تعداد ہے۔
بھارت میں زیر علاج مریضوں کی تعداد مجموعی معاملوں کا 1 فیصد سےبھی کم ہے، فی الحال زیر علاج مریضوں کی شرح 0.27 فیصد ہے،جو مارچ 2020 کےبعد سے سب سے کم ہے۔
سردست صحت یابی کی شرح 98.36 فیصد ہے جو مارچ 2020 سے سب سے زیادہ ہے۔
گزشتہ 24 گھنٹوں کے دوران 10,004 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,40,79,612ہوگئی ہے۔
پچھلے 24 گھنٹوں کے دوران 6,822 نئے معاملات سامنے آئے ہیں۔جو 558 دنوں میں سب سے کم تعداد ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے بھی کم 0.63)فیصد ) ہے، جو کہ گزشتہ 64 دنوں میں 2فیصد سے بھی کم ہے۔
جانچ کے بعد متاثر پائے جانے افراد کی ہفتہ وار شرح  ، جو پچھلے 23 دنوں میں 1 فیصد سے بھی کم ہے۔
اب تک کل 64.94کروڑ ٹیسٹ کئے جاچکے ہیں۔
زراعت اور کاشتکاروں کی فلاح و بہبود کی وزارت
چندی گڑھ میں جی 20 کی زرعی نائبین کی دوسری میٹنگ شروع ہوئی ہے
بھارت کی جی 20 صدارت کے تحت زراعت سے متعلق ورکنگ گروپ  کی زرعی نائبین کی دوسری میٹنگ  آج، 29 مارچ کو چندی گڑھ میں شروع ہوئی۔ یہ دن ایگریکلچرل مارکیٹ انفارمیشن سسٹم  کی تیز رفتار کارروائی سے متعلق فورم  کے لیے وقف کیا گیا تھا اور اس کا آغاز حکومت ہند کے اقتصادیات اور شماریات کے سینئر مشیر جناب ارون کمار کے خیر مقدمی کلمات سے ہوا۔ انہوں نے آر آر ایف کے 12ویں اجلاس میں تمام مندوبین کا خیرمقدم کیا اور اشیائے خوردونوش کی زیادہ قیمتوں سے متعلق تشویش کو دور کرنے کے لیے وقت کی ضرورت کے تحت ثبوت پر مبنی پالیسی سازی کے بارے میں اظہار خیال کیا۔ اجلاس کے افتتاحی کلمات ڈاکٹر ابھیلکش لکھی، ایڈیشنل سکریٹری، ایم او اے اینڈ ایف ڈبلیو نے ادا کیے جہاں انہوں نے ذکر کیا کہ جی 20 کا بنیادی مقصد غذائی تحفظ اور غذائیت کے موجودہ چیلنج پر اتفاق رائے پیدا کرنا ہے، آب و ہوا سے متعلق اسمارٹ طریقہ کار کے ساتھ پائیدار زراعت، جامع زرعی ویلیو چین اور خوراک کے نظام، اور زرعی تبدیلی کے لیے ڈیجیٹائزیشن۔ ڈاکٹر لکھی نے وزیر اعظم مودی کے مشن لائف کے وژن کو مزید اجاگر کیا جس کے ذریعے ہر شخص موسمیاتی تبدیلی کے خلاف جنگ میں اپنا تعاون دے سکتا ہے۔
آر آر ایف کی صدارت مسٹر سیٹھ میئر، چیئرپرسن، آئی ایم ایس نے کی جس میں انہوں نے عالمی غذائی تحفظ کی موجودہ صورتحال اور اس پر آئی ایم ایس کے تعاون کے بارے میں بات کی۔ ڈاکٹر پرمود کمار مہردا، ایڈیشنل سیکرٹری، ایم او اے اینڈ ایف ڈبلیو نے بھارت کی مثال دیتے ہوئے، ڈیجیٹل سرکاری بنیادی ڈھانچے کی تعمیر کی ضرورت پر بات کی۔ اس سے اے آئی ایم ایس کو پیداواری تخمینوں، سپلائیز اور کھپت کے بارے میں معتبر اور بروقت معلومات حاصل کرنے میں مدد ملے گی تاکہ ممالک کو خوراک کی مارکیٹوں میں دھچکے اور اتار چڑھاؤ کے سلسلے میں اقدام کیے جا سکیں۔ اس کے بعد انہوں نے 'فوڈ مارکیٹ کی صورتحال اور آؤٹ لک' پر آئی ایم ایس کے پہلے اور دوسرے سیشن کے لیے مقررین کا تعارف کرایا، جو عالمی غذائی منڈیوں کی موجودہ صورت حال اور 2023 کے لیے ایک خاکہ فراہم کرنے اور آئی ایم ایس کی حیثیت اور ترقی کو نمایاں کرنے پر مبنی تھا۔
جناب رتیش چوہان، جوائنٹ سکریٹری، ایم او اے اینڈ ایف ڈبلیو نے تیسرے اور چوتھے سیشن کے مقررین کا تعارف کرایا۔ تیسرا سیشن اے ایم آئی ایس اقدام کے مستقبل کے ارتقاء کے وژن پر مرکوز تھا اور چوتھا سیشن صلاحیت سازی کی ضروریات اور حکمت عملی کی نشاندہی پر مبنی تھا۔
جناب سیموئل پروین کمار، جوائنٹ سکریٹری، ایم او اے اینڈ ایف ڈبلی، نے پانچویں اور چھٹے سیشن کے مقررین کا تعارف کرایا۔ پانچواں سیشن علاقائی اور عالمی غذائی تحفظ میں ایشیا کے کردار کے گرد مرکوز تھا اور چھٹے سیشن کے مذاکرات، درآمد کرنے والے ممالک پر مالی عوامل کے اثرات کے بارے میں تھے۔ جناب سیموئل پروین کمار نے موسمیاتی تبدیلی، شہر کاری اور خوراک کے ضیاع کے چیلنجوں سے نمٹنے کے لیے ہر طرح کے موسم کو برداشت کرنے والی زراعت میں علاقائی تعاون اور سرمایہ کاری کی ضرورت پر زور دیا۔ پہلے دن کا اختتام راک گارڈن میں فوڈ فیسٹیول کے مندوبین کے دورے کے ساتھ ہوا۔
۔۔۔
ش ح۔ا س۔ ت ح ۔
U–3501
(Visitor Counter : 79
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین جانکاری
ریاستوں؍مرکز کے زیرانتظام علاقوں کو 76.11 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 5.33 کروڑ سے زائد ٹیکوں کی خوراکیں بچی ہوئی ہیں اور غیر استعمال شدہ خوراکیں دستیاب ہیں، 1.65کروڑ خوراکیں تیاری کے مرحلے میں ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
76,11,49,825
|
|
تیاری کے مرحلے میں
|
|
1,65,76,510
|
|
بچی ہوئی خوراکیں
|
|
5,33,75,475
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 76.11 کروڑ  ویکسین کی خوراک دستیاب کرائی جا چکی ہیں ۔ مزید یہ کہ تقریباً 1.65 کروڑتیاری کے مرحلے میں ہے۔
مزید برآں 5.33کروڑ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
سٹرک ٹرانسپورٹ اور شاہراہوں کی وزارت
ہلکے یا اوسط سطح پر رنگوں کی شناخت کرنے سے محروم افراد بھی اب ڈرائیونگ لائسنس حاصل کرسکیں گے
نئی دہلی:26 جون، 2020:
سڑک، ٹرانسپورٹ اور شاہراہوں کی وزارت نے ہلکے یا اوسط سطح پر رنگوں کی شناخت کرنے سے محروم افرادکو ڈرائیونگ لائسنس دینے کیلئے مرکزی موٹر گاڑی قانون 1989 کے فارم-1 نیز فارم-1 اے میں ترمیم کیلئے ایک نوٹیفکیشن جاری کی ہے۔ مؤرخہ 24 جون 2020 کا جی ایس آر 401  وزارت کے ذریعے شائع کردہ ایک سماجی اور آسانی فراہم کرنے والا ضابطہ ہے۔
وزارت دویانگ جنوں  کو ٹرانسپورٹ سے متعلق خدمات بالخصوص ڈرائیونگ لائسنس حاصل کرنے سے متعلق خدمات کو حاصل کرنے میں اہل بنانے کیلئے کئی طرح کے قدم اٹھاتی رہی ہے۔ دویانگ جنوں کو ڈرائیونگ لائسنس کا حصول آسان بنانے کے سلسلے میں ایڈوائزری جاری کی جاچکی ہے۔ نیز اس کے مستزاد مونوکلر وِژن والے افراد کیلئے ایڈوائزری پہلے ہی جاری کی جاچکی ہے۔
وزارت کو نمائندوں سے تجویز موصول ہوئی کہ رنگوں کی شناخت سے محروم افرادڈرائیونگ لائسنس حاصل کرنے میں اہل نہیں ہیں کیوں کہ جسمانی فٹنس  یا میڈیکل سرٹیفکیٹ  میں اس بارے میں اقرارنامہ کرنے کی ضرورت ان کے لئے اسے مشکل بنادیتی ہے۔
اس معاملے کو طبی ماہرین کے رو برو اٹھایا گیا نیز ان سے مشورہ طلب کیا گیا جو مشورے موصول ہوئے ان کے مطابق ہلکے یا اوسط سطح پر رنگوں کی شناخت سے محروم افراد کو گاڑی چلانے کی اجازت دی جانی چاہئے اور صرف بہت زیادہ رنگوں کی شناخت سے محروم افراد پر ہی گاڑی چلانے کی پابندی عائد کرنی چاہئے۔ دنیا کے دوسرے ملکوں میں بھی اس کی اجازت دی گئی ہے۔ اس کے مطابق تجاویز اور مشورے طلب کرنے کیلئے ایک مسودہ نوٹیفکیشن جاری کیا گیا تھا۔
-----------------------
م ن۔م ع۔ ع ن
U NO: 3548
(Visitor Counter : 121
ماحولیات، جنگلات اور موسمیاتی تبدیلی کی وزارت
دلی - این سی آر میں ہوا کی کوالیٹی کے بندوبست سےمتعلق کمیشن کی انفورسمنٹ ٹاسک فورس نے 228 کارخانوں کو فوری طور پر بند کرنے کا حکم دیا
نئی دہلی،09 ، 2021/ این سی آر میں ہوا میں آلودگی پھیلانے والے شعبوں کے تحت آنے والے ان کارخانوں کا معائنہ کیا جا رہا ہے جو ہوا میں آلودگی پھیلاتے ہیں۔ یہ معائنہ پرواز کرنے والے 40 اسکواڈس کے ذریعے کیا جا رہا ہے جنہیں کمیشن نے تشکیل دیا ہے۔ کمیشن کی انفورسمنٹ ٹاسک فورس  فیلڈ کی سطح کی کارروائی اور پرواز کرانے والے اسکواڈس کی معائنہ رپورٹوں کا روزانہ جائزہ لے رہی ہے۔
یہ فلائنگ اسکواڈس خاس طور پر مختلف سمتوں اور کمیشن کی طرف سے ہوا کی آلودگی خاص طور پر سردی کے مہینوں میں کیے گئے اقدامات کے تئیں وقتاً فوقتاً کمیشن کی طرف سے جاری کیے گئے احکامات پر عمل درآمد کا جائزہ لیتے ہیں۔ ان اقدامات میں ماحولیاتی ضابطے اور رہنما ہدایات بھی شامل ہیں جو مرکزی اور ریاستی سرکاروں میں متعلقہ ایجنسیوں کی طرف سے جاری کی جاتی ہیں۔
عام طور پر یہ عمل درآمد اطمینان بخش ہوتا ہے اور دب بہ دن اس میں بہتری آرہی ہے۔ تاہم ، ان شعبوں میں شدید قسم کی خلاف ورزیوں کی اب بھی اطلاعات مل رہی ہیں۔ خاص طور پر صنعتی اداروں ، تعمیراتی اور انہدامی پروجیکٹوں کی جگہوں ، صنعتی تنصیبات / کمرشیئل جگہوں اور رہائشی مقامات پر ڈیزل جنریٹر کے استعمال کے بارے میں ۔
جغرافیائی ضمن میں اس طرح کی خلاف ورزیوں کی اطلاعات قومی راجدھانی خطے کے دائرے کار میں آتی ہیں ۔ دلی کے این سی ٹی اور ہریانہ ، یو پی اور راجستھان کے این سی آر ضلعوں سے بالترتیب 38، 48، 104 اور 38 اطلاعات محصول ہوئی ہیں ۔
انفورسمنٹ ٹاسک فورس  نے معائنہ رپورٹوں میں عمل درآمد نہ کرنے سے متعلق رپورٹوں کے موصول ہونے کے بعد اس طرح کے کارخانوں کو فوری طور پر بند کرنے کا فیصلہ کیا ہے تاکہ ہوا کی کوالٹی میں مزید کوئی ابتری پیدا نہ ہو۔
17 دسمبر ، 2021 تک مجموعی طور پر 1215 معائینے کے سلسلے میں کمیشن کی ہدایات کی بڑے پیمانے پر خلاف ورزی کی اطلاعات 228 کارخانوں سے موصول ہوئی۔ ان میں سے 128 صنعتوں ، 58 سی اینڈ ڈی پروجیکٹوں اور 42 کمرشیئل / رہائشی جگہوں پر کام کاج کی نشاندہی کر کے انہیں بند کر دیا گیا۔
خلاف ورزی کرنے والے کارخانوں کے سلسلے میں نہ صرف بند کرنے کے احکامات جاری کیے گئے ہیں بلکہ فلائنگ اسکواڈس نے 111 کارخانوں کو کمیشن کی طرف سے مزید احکامات جاری کیے جانے تک بند بھی کرا دیا گیا ہے۔
۔۔۔
ش ح ۔ اس۔ ت ح ۔
U –14033
(Visitor Counter : 130
وزیراعظم کا دفتر
وزیر اعظم نے انسان دوست اور انسانیت نواز بلقیس ایدھی کے انتقال پر دُکھ کا اظہار کیا
نئی دہلی:16؍اپریل2022:
وزیر اعظم جناب نریندر مودی نے انسان دوست اور انسانیت نواز بلقیس ایدھی کے انتقال پر دُکھ کا اظہار کیا۔ جناب مودی نے کہا کہ انسانیت کے کاموں کے تئیں ان کے زندگی بھر کے وقف نے دنیا بھر کے لوگوں کی زندگی کو متاثر کیا ہے۔
ایک ٹوئٹ میں وزیر اعظم نے کہا؛
’’بلقیس ایدھی کے انتقال پر میں اپنی سچی تعزیت پیش کرتا ہوں۔ انسانی کاموں کے لئے اُن کے زندگی بھر کے وقف نے دنیا بھر کے لوگوں کی زندگی کو متاثر کیا ہے۔ہندوستان میں بھی لوگ انہیں پیار سے یاد کرتے ہیں۔ میں ان کی روح کی سکون کے لئے دعاکرتا ہوں۔‘‘
سائنس اور ٹیکنالوجی کی وزارت
زمین کے مقناطیسی کرہ میں مختصر خلل کے وقفوں کے دوران توانائی بخش برق پاروں کے تغیرات کا مطالعہ خلائی موسم کی پیشن گوئی کی درستگی کو بہتر بنانے میں مدد کر سکتا ہے
ایک نئی تحقیق سے پتہ چلتا ہے کہ زمین کے مقناطیسی کرہ میں مختصر خلل اور اس کے نتیجے میں مقناطیسی فیلڈ کی مقناطیسیت میں کمی  اندرونی مقناطیسی کرہ میں بھاری برق پاروں کے بہاؤ کو بڑھاتا ہے، جو مستقبل میں خلائی موسم کی پیشن گوئی میں تبدیلی کو سمجھنے اور بہتر بنانے کے لیے موقع فراہم کرے گا۔
مقناطیسی کرہ ارض میں خلل ایک مختصر مدت کا عمل ہے جو بین سیاراتی مقناطیسی فیلڈ  کی شدت اور سمت، شمسی ہوا کی رفتار، اور شمسی ہوا کے متحرک دباؤ پر منحصر ہے۔ آئی ایم ایف کی جنوب کی سمت مقناطیسی کردہ میں مختصر خلل کے وقوع پذیر ہونے کے لیے یہ ایک ضروری شرط ہے کیونکہ یہ دن کے وقت مقناطیسی کرہ میں دوبارہ مقناطیسی ربط کا سبب بنتا ہے۔ عام طور پر، مقناطیسی کرہ میں مختصر خلل کا اوسط دورانیہ تقریباً 4-2 گھنٹے ہوتا ہے۔ اس طرح کے عمل کے دوران، شمسی ہوا اور مقناطیسی کرہ کے درمیان تعامل سے توانائی کی ایک خاص مقدار  نکالی جاتی ہے۔ وقت کے ساتھ ساتھ، یہ توانائی بالآخر اندرونی مقناطیسی کرہ میں جمع ہوتی ہے۔
ہیلیم، آکسیجن، پروٹون، اور الیکٹران  ماس اسپیکٹرومیٹر اور الیکٹرک اینڈ میگنیٹک فیلڈ انسٹرومنٹ سویٹ اور انٹیگریٹڈ سائنس  کے آلے کا استعمال کرتے ہوئے ریڈی ایشن بیلٹ اسٹورم پروبس  خلائی جہاز پر، محکمہ سائنس اور ٹیکنالوجی کے ایک خودمختار ادارے ، ہندوستانی انسٹی ٹیوٹ آف جیو میگنیٹزم  کے سائنسدانوں نے 2018 کی مدت کے لیے 22 آبی طوفان کے واقعات کا شماریاتی مطالعہ کیا۔ انہوں نے مقناطیسی میدان میں قطبیت کی کمی کی اہم خصوصیات کی چھان بین کی، جیسے کہ اس کا ٹائم پیمانہ اور توانائی بخش O+ اور H+ میں اس سے منسلک برق پارہ کے بہاؤ میں اضافہ۔
ایڈوانسز اِن اسپیس ریسرچ  رسالہ میں شائع ہونے والی اس تحقیق نے سائنسدانوں کو طوفان کے دوران برق پاروں کی نقل و حمل اور سرعت میں پلازما شیٹ کے کردار کو سمجھنے میں مدد کی۔ برق پاروں کے تیز بہاؤ کی مختلف حالتوں پر اس طرح کے مطالعے سے بیرونی خلا  میں پلازما کو زمین کے نسبتاً قریب سمجھنے میں مدد ملتی ہے کیونکہ یہ عام طور پر H+ برق پاروں پر مشتمل ہوتا ہے۔ تاہم، بعض اوقات O+ برق پاروں کا تناسب اچانک بڑھ جاتا ہے۔ ان O+ برق پاروں کی موجودگی جیو اسپیس کی پلازما حرکیات کو بدل دیتی ہے۔
اس طرح کے مطالعے سے برق پاروں کی ساخت میں تبدیلی کی وجہ اور علاقے کا پتہ لگانے میں مدد مل سکتی ہے تاکہ رجحان کو درست طریقے سے سمجھا جا سکے اور مستقبل میں خلائی موسم کی پیشن گوئی کی درستگی کو بہتر بنایا جا سکے۔
اشاعت کا لنک: https://doi.org/10.1016/j.asr.2023.07.011
تصویر: 19 اگست 2018 کو 22:16-22:46 UT کے دوران آر بی ایس پی-اے ڈیٹا۔ اوپر سے نیچے تک دکھائی گئی چیزیں اس طرح سے ہیں:  H+ برق پاروں کے لیے انرجی ٹائم اسپیکٹرو گرام،  O+ برق پاروں کے لیے انرجی ٹائم اسپیکٹرو گرام،  O+/H+ کے بہاؤ کا تناسب،  DBx, ،  DBz اور  Wp انڈیکس۔ اس سے پتہ چلتا ہے کہ مقناطیسی کرہ میں مختصر خلل کے آغاز کے بعد ، O+ برق پاروں کے بہاؤ کو پینل  اور پینل  میں مقناطیسی میدان کے اتار چڑھاؤ اور پینل  میں Wp انڈیکس میں اضافے کے ساتھ ساتھ بڑھایا جاتا ہے۔
وزارت دفاع
بھارتی فوج کا دستہ، مشترکہ ہند-مالدیپ تربیتی مشق ’ایکس ایکوورین‘ کے 11ویں ایڈیشن کے لئے روانہ
بھارت اور مالدیپ کے درمیان مشق ایکوورین کے 11 ویں ایڈیشن کا انعقاد 6 سے 19 دسمبر 2021 تک مالدیپ کے کڈھو جزیرہ میں کیا جائے گا۔
یہ مشق دونوں ممالک کی مسلح افواج کے درمیان زمینی اور سمندری دونوں مقامات پر سرحد پار کی دہشت گردی کو سمجھنے، انسداد دہشت گردی اور انسداد شورش کی کارروائیوں کے انعقاد اور بہترین فوجی طریقوں اور تجربات کو ساجھا کرنے کے حوالے سے ہم آہنگی اور باہمی تعاون کو فروغ دے گی۔
سخت تربیت کے علاوہ مشترکہ فوجی مشقوں میں دفاعی تعاون اور دوطرفہ تعلقات کو فروغ دینے کے لیے ثقافتی اور کھیلوں کی سرگرمیاں بھی شامل ہوں گی۔ یہ مشق بحر ہند کے علاقے میں ابھرتی ہوئی سلامتی کے چیلنجوں کے درمیان مالدیپ کے ساتھ ہندوستان کے تعلقات کو مضبوط بنانے میں معاون ثابت ہوگی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 13765
(Visitor Counter : 122
ہنر مندی کے فروغ اور صنعت کاری کی وزارت
پراواسی کوشل وکاس یوجنا کے تحت 1 لاکھ 29 ہزار افراد کو تربیت فراہم کی گئی تاکہ ان لوگوں کو غیر ملکی مقامات پر مقابلہ کرنے کے لیے غیر ملکی ثقافت سے متعلق مہارتوں سے آراستہ کیا جا سکے
ہنرمندی کے فروغ اور صنعت کاری کے وزیر مملکت جناب راجیو چندر شیکھر نے آج لوک سبھا میں ایک تحریری جواب میں بتایاکہ نیشنل اسکل ڈیولپمنٹ کارپوریشن، وزارت اسکل ڈیولپمنٹ اینڈ انٹرپرینیورشپ  کے زیراہتمام، وزارت امور خارجہ  کے تعاون سے، پراواسی کے تحت ممکنہ مہاجرین کو ایک روزہ پری ڈیپارچر اورینٹیشن ٹریننگ یعنی غیر ملک روانگی سے قبل تعارفی تربیت  فراہم کر رہی ہے۔ کوشل وکاس یوجنا  اسکیم تربیت کا مقصد انہیں غیر ملکی مقامات پر مقابلہ کرنے کے لیے غیر ملکوں سے متعلق ضروری ثقافتی مہارتوں سے آراستہ کرنا ہے۔یہ تعارفی پروگرام مختلف پہلوؤں کا احاطہ کرتے ہیں،جن میں زبان، ثقافت، ہجرت کا عمل، فلاحی اقدامات، اور منزل مقصود ملک کے اندر کرنے اور نہ کرنے کے کام۔ 8 گھنٹے کی تربیت مکمل کرنے پر، امیدوار کو ایک سرٹیفکیٹ ملتا ہے۔جنوری 2018 سے لے کر 31 مئی 2023 تک کل 1,29,062 امیدواروں نے پی ڈی او ٹی ، پی کے وی وائی کے تحت تربیت حاصل کی ہے۔
وزارت پی ڈی اوکے تحت ان تربیت یافتہ افراد کی تعداد کے اعداد و شمار کو برقرار نہیں رکھتی ہے جنہوں نے مختلف ممالک میں ملازمتیں حاصل کی ہیں۔
وزارت آیوش
وزیراعظم، 13 نومبر کو پانچویں آیوروید دیوس پر، دو آیوروید ادارے ملک کو وقف کریں گے
نئی دلّی ، 12، نومبر 2020 / وزیراعظم جناب نریندر مودی 13 نومبر کو پانچویں آیوروید دیوس پر دو آیوروید ادارے ملک کو وقف کریں گے۔ ان اداروں کے نام ہیں، انسٹی ٹیوٹ آف ٹیچنگ اینڈ ریسرچ اِن آیوروید ، جام نگر اور نیشنل انسٹی ٹیوٹ آف آیوروید ، جے پور۔ دونوں ادارے ملک میں آیوروید کے اہم ادارے ہیں۔ اول الذکر کو پارلیمنٹ کے ایک قانون کے ذریعے قومی اہمیت کے ادارے  کا درجہ دیا گیا ہے اور آخر الذکر کو یونیورسٹی گرانٹس کمیشن  کے ذریعے ڈیمڈ یونیورسٹی کے ادارے کا درجہ دیا گیا ہے۔
وزارت آیوش 2016 سے ہی دھن ونتری جینتی  کے موقع پر ہر سال ‘آیوروید دیوس’ مناتی آرہی ہے۔ اس سال اسے 13 نومبر کو منایا جائے گا۔
کووڈ – 19 کے موجودہ حالات کو دیکھتے ہوئے آیوروید دیوس 2020 کو عام طور سے قومی اور بین الاقوامی سطحوں پر ورچوئل پلیٹ فارم پر منایا جارہا ہے۔ درج بالا دونوں اداروں کو وزیراعظم کے ذریعے ملک کو وقف کرنے کی تقریب 13 نومبر کو صبح ساڑھے دس بجے سے https://pmevents.ncog.gov.in مائی گو  پلیٹ فارم پر نشر کیا جائے گا۔ وزارت آیوش نے تمام افراد کو مائی گو پلیٹ فارم پر رجسٹریشن کے ذریعے اس تقریب میں شریک ہونے کی دعوت دی ہے۔
آئی ٹی آر اے، جام نگر: حال ہی میں پارلیمنٹ کے ایک قانون کے ذریعے بنایا گیا ادارہ، انسٹی ٹیوٹ آف ٹیچنگ اینڈ ریسرچ اِن آیوروید  طبی نگہداشت کے ایک ورلڈ کلاس ادارے کے طور پر ابھرنے والا ہے۔ آئی ٹی آر اے میں 12 شعبے ، تین معالجاتی تجربہ گاہیں اور تین تحقیقی تجربہ گاہیں ہیں۔ یہ روایتی دواؤں کے تحقیقی کام کی رہنمائی بھی کرر ہا ہے اور فی الحال یہاں پر 33 ریسرچ پروجیکٹ چل رہے ہیں۔ آئی ٹی آر اے کو گجرات آیوروید یونیورسٹی کیمپس ، جام نگر میں آیوروید کے چار اداروں کو ملا کر ترتیب دیا گیا ہے۔ یہ آیوش سیکٹر کا پہلا ادارہ ہے، جسے قومی اہمیت کے ادارہ  کا درجہ دیا گیا ہے۔ اس کی وجہ سے آئی ٹی آر اے کو آیوروید کی تعلیم میں معیار کی جدید کاری کی خود مختاری حاصل ہوگی اور یہ جدید ، بین الاقوامی معیاروں کے مطابق کورسز پیش کرے گا۔ اس کے علاوہ یہ آیوروید کو عصری تقاضوں کے مواقف بھی بنائے گا۔
این آئی اے، جے پور: قومی طور پر مشہور آیور وید کے ادارے ، این آئی اے کو ڈیمڈ یونیورسٹی  کا درجہ دیا گیا ہے۔ 175 سال کی وراثت کے گواہ این آئی اے نے گزشتہ چند دہائیوں میں آیوروید کے تحفظ ، فروغ اور پیش رفت میں نمایاں خدمات ادا کی ہیں۔ فی الحال این آئی اے میں 14 شعبے ہیں۔ اس ادارے میں طلباء اور اساتذہ کے درمیان توازن بہت اچھا ہے۔ 20-2019 کے دوران یہاں پر طلباء کی کُل تعداد 955 اور اساتذہ کی تعداد 75 تھی۔ یہاں پر آیوروید کے متعدد کورس چلائے جاتے ہیں، جو سرٹیفکٹ سے پی ایچ ڈی کی سطح تک کے ہیں۔ جدید ترین لیب کی سہولیات کے ساتھ این آئی اے تحقیقی سرگرمیوں کو انجام دینے میں بھی پیش پیش رہا ہے۔ فی الحال یہاں پر 54 تحقیقی پروجیکٹ چل رہے ہیں۔ ڈیمڈ یورنیورسٹی کا درجہ ملنے کے بعد نیشنل انسٹی ٹیوٹ طبی نگہداشت ، تعلیم اور تحقیق کے میدان میں بہترین معیار قائم کرنے جار ہا ہے۔
۔۔۔۔۔۔۔۔۔۔۔۔۔۔

U.NO. 7176
(
امور داخلہ کی وزارت
مرکزی وزیر داخلہ جناب امیت شاہ نے کارگل وجے دیوس کے موقع پر اپنی نیک خواہشات پیش کیں
آپ کی غیر معمولی بہادری، شجاعت اور قربانی سے ہی کارگل کی ناقابل رسائی اور مشکل ترین پہاڑیوں پر ایک مرتبہ پھر ترنگا فخر سے لہرایاگیا
ملک کی یکجہتی کو سلامت رکھنے کے لئے آپ کی لگن کو یہ مشکور قوم سلام عقیدت پیش کرتی ہے
نئی دہلی، 26جولائی 2021: مرکزی وزیر داخلہ جناب امیت شاہ نے کارگل وجے دیوس کے موقع پر اہل وطن کو مبارکباد پیش کی۔ کارگل وجے دیوس پر اس جنگ کے تمام بہادر فوجیوں کو یاد کرتے ہوئے، اپنے ایک ٹوئیٹ میں جناب شاہ نے کہا کہ ’’آپ کی غیر معمولی بہادری، شجاعت اور قربانی سے ہی کارگل کی ناقابل رسائی اور مشکل ترین پہاڑیوں پر ترنگا دوبارہ فخر سے لہرایا۔‘‘ انہوں نے کہا کہ ’’ملک کی یکجہتی کو سلامت رکھنے کےلئے آپ کی لگن کو یہ مشکور قوم سلام عقیدت پیش کرتی ہے۔
صحت اور خاندانی بہبود کی وزارت
بھارت ، گزشتہ 24 گھنٹے میں88 لاکھ سے زیادہ کووڈ سے بچاؤ کے ٹیکے لگاکر ایک ہی دن میں سب سے زیادہ ٹیکے لگانے والا ملک بن گیا ہے
چھیالیس فیصد سے زیادہ معمر افرادکووڈ-19سے بچاؤ کا پہلا ٹیکہ لگواچکے ہیں جبکہ 13فیصد سبھی بزرگ بھارتی ویکسین کی دونوں ہی خوراک لے چکے ہیں
نئی دہلی17 اگست2021:کل 16 اگست 2021 کو سب سے بڑی ٹیکہ کاری مہم کے تحت تقریباََ 88 لاکھ سے زیادہ کووڈ سے بچاؤ کی خوراک دئے جانے کا ایک سنگ میل طے کیا گیا ہے۔7 جون 2021 کو ٹیکہ کاری کے موجودہ مرحلے کا اعلان کرتے ہوئے عزت مآب وزیراعظم جناب نریندر مودی نے سبھی شہریوں کو یہ واضح پیغام دیا تھا کہ وہ ٹیکہ لگوائیں اور دیگر اہل افراد کو کووڈ-19سے بچاؤ کا ٹیکہ لگوانے کے لئے ان کی حوصلہ افزائی کریں۔
آج کی یہ حصولیابی اس بات کا واضح ثبوت ہے کہ لوگ کووڈ-19 وبا کے َخلاف لڑائی میں بھارتی حکومت میں یقین رکھتے ہیں۔ مرکزی حکومت ملک گیر کووڈ -19 ٹیکہ کاری مہم کی رفتار اور دائرے کو وسعت دینے کے لئے عہد بستہ ہے۔ ٹیکہ کاری کی اس مہم کو ٹیکوں کی مزیددستیابی نیز ریاستوں اور مرکز کے زیر انتظام علاقوں کو 15دن کی ویکسین کی اضافی دستیابی کے ذریعہ تیز تر کیا گیا ہے تاکہ ان کے ذریعہ بہتر منصو بہ بندی کی جاسکے اور ویکسین سپلائی چین کو منظم بنایا جاسکے ۔
88 لاکھ 13 ہزارسے زیادہ کووڈ سے بچاؤ کے ٹیکے لگائے گئے ہیں ۔ کووڈ -19 ٹیکہ کاری کی مجموعی تعداد بڑھ کر 55.47 کروڑ  ہوگئی ہے۔ اس کا بڑا ثبوت یہ ہے کہ 46فیصد سے زیادہ سبھی بزرگ بھارتیوں نے پہلا ٹیکہ لگوالیا ہے جبکہ 13فیصد سبھی بزرگ بھارتی افراد نے کووڈ سے بچاؤ کے دونوں ہی ٹیکے لگوالئے ہیں۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 219.56 کروڑ  ٹیکے لگائے جاچکے ہیں
پچھلے 24 گھنٹے میں 42,864 ٹیکے لگائے گئے
سردست بھارت میں 23,193 مریض زیر علاج ہیں
زیر علاج مریضوں کی شرح فی الحال 0.05 فیصد ہے
شفایابی کی شرح فی الحال98.76 فیصد ہے
گزشتہ 24 گھنٹوں کے دوران 1,557 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد 4,40,91,906 ہوگئی ہے
گزشتہ 24 گھنٹے میں 1,557نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 90.01 کروڑ ٹیسٹ کیے جاچکے ہیں؛ گزشتہ 24 گھنٹے میں 87,905 ٹیسٹ کیے گئے